སྐབས་དེ་དུས་ནས་ངོས་ཀྱི་བསམ་པར་སྐྱོན་ཆ་སྦས་གསང་མེད་པར་བཤད་ནས་སེལ་ཐབས་བྱེད་རྒྱུ་ང་ཚོའི་ལས་འགན་ཡིན།དེ་མིན་རྒྱ་ནག་གུང་ཁྲན་ཏང་གི་བྱེད་སྟངས་བཞིན་ལེགས་པའི་ཆ་རྐྱང་རྐྱང་བཤད།སྡུག་པའི་ཆ་དེ་དག་ཞི་མིས་བྲུན་ལ་ཐལ་བ་འགེབས་པ་བཞིན་བྱས་ན་དེ་ནི་མང་གཙོའི་འགྲོ་སྟངས་མིན་ལ།དྲང་པོའང་མིན།དེར་བརྟེན་ང་ཚོའི་ཤེས་ཡོན་ཐོག་ཆ་བཞག་ན་འདས་པའི་ལོ་ཉི་ཤུ་དེ་ནི་ང་ཚོ་འཐོམ་སངས་རྒྱུའི་དུས་ཚོད་ཡིན་པ་དང༌།དེ་རྗེས་ཀྱི་འདས་པའི་ལོ་སུམ་ཅུར་ཉེ་བ་དེའི་རིང་ང་ཚོས་ཏན་ཏན་འཐུས་ཤོར་ཕྱིན་ཡོད།དེ་སྐོར་ཁ་སང་བོད་ཕྲུག་ཁྱིམ་སྡེར་གསལ་པོ་བརྗོད་པ་ཡིན།སློབ་གྲྭ་ཐོན་འགྲོ་བའི་སློབ་ཕྲུག་ནང་བོད་ཡིག་དང་ཨིན་ཡིག་གི་གཏོང་ཡིག་ཡག་པོ་འབྲི་ཤེས་མཁན་མི་འདུག་ཅེས་བརྗོད་ཀྱི་འདུགདེ་ནི་ཞབས་འདྲེན་ཡིན།